Низорал лечебен шампоан съдържа 2% кетоконазол, който обикновено се понася добре и е козметично съвместим с други продукти. Въпреки това, Низорал лечебен шампоан не трябва да се използва, ако сте алергични към кетоконазол или към някоя от останалите съставки на този лекарствен продукт.
Признаците на свръхчувствителност, които могат да възникнат след използване на шампоана, включват сърбеж, леко усещане за парене или зачервяване в областта на приложение. Ако получите някакви реакции на свръхчувствителност, прекратете лечението и се консултирайте с Вашия лекар или фармацевт.